9 साल की सजा; रूसी महिलाएं सैनिक पति से बोली थीं-यूक्रेन में रेप करो
जर्मनी की एक महिला को एक यजीदी महिला को गुलाम बनाने और अपने पति से उसका रेप करवाने के आरोप में 9 साल की सजा सुनाई गई है।
जर्मनी की एक महिला को एक यजीदी महिला को गुलाम बनाने और अपने पति से उसका रेप करवाने के आरोप में 9 साल की सजा सुनाई गई है।
महिला पर आरोप है कि उसने और उसके पति ने इस यजीदी लड़की को तीन साल तक गुलाम बनाए रखा और दोनों ने उससे मारपीट और प्रताड़ित भी किया। इस कपल ने शहर बदलने पर भी गुलाम महिला को अपने साथ रखा।
अपने पति को गुलाम से रेप के लिए उकसाया
नैडिन और उसके पति पर आरोप है कि उन्होंने अपने गुलाम के साथ अमानवीय व्यवहार किया। उसके साथ मारपीट की और भूखा भी रखा।
कोर्ट में सुनवाई के दौरान पीड़िता की भी गवाही हुई थी। जिसमें उसने बताया कि इराक में रहते हुए नैडिन अपने पति को उसके रेप के लिए उकसाती थी।
जर्मनी की महिला जिहाद करने इराक-सीरिया गई 
दोषी ठहराई गई महिला नैडिन के. मूल रूप से जर्मनी की रहने वाली है। इस्लामिक स्टेट के उदय के बाद 27 साल की उम्र में वह इराक और सीरिया चली गई थी। वहां वो IS की योद्धा के रूप में काम करने लगी। वहीं पर उसने एक आतंकी से शादी भी कर ली।
2014-15 में नैडिन जैसे दर्जनों युवा यूरोप से जिहाद के नाम पर इराक और सीरिया गए थे।
आतंक की छांव में बसाया घर, यजीदी लड़की को गुलाम बनाया
इस्लामिक स्टेट के कंट्रोल वाला इराक-सीरिया दुनिया का सबसे खतरनाक इलाका माना जाता था। जहां हर पल मौत का खतरा मंडराता रहता था।
लेकिन इस माहौल में भी नैडिन और उसके पति आराम से रहने लगे। इस्लामिक स्टेट के लिए काम करते हुए उन्होंने एक यजीदी लड़की को गुलाम बनाया।
बता दें कि यजीदी इराक-सीरिया में रहने वाला एक अल्पसंख्यक नस्लीय समूह है। जो अक्सर आतंकियों के निशाने पर रहते हैं।
नैडिन और उसके पति ने 20 साल की एक यजीदी लड़की को गुलाम बनाया था। चूंकि इस्लामिक स्टेट में यजीदियों को किसी भी तरह के राजनैतिक और सामाजिक अधिकार नहीं मिले थे, ऐसे में नैडिन और उसका पति खुलकर यजीदी लड़की का शोषण करने लगे।
खबर में आगे बढ़ने से पहले पोल के माध्यम से अपनी राय साझा करते चलें...
तीन साल चला शोषण का सिलसिला, फिर पकड़कर जर्मनी लाया गया
तीन साल तक नैडिन और उसके पति लड़की का शोषण करते रहे। लेकिन इस्लामिक स्टेट के कमजोर होने के बाद साल 2019 में कुर्द सुरक्षाबलों ने उसे परिवार समेत गिरफ्तार कर लिया। गुलाम लड़की को आजाद कर दिया गया।
इराक में गिरफ्तार होने के बाद नैडिन को जर्मनी निर्वासित कर दिया गया। जहां आतंकवाद, गुलाम बनाने और रेप के आरोप में उनपर मुकदमा चला।
नैडिन के पति के बारे में अभी ज्यादा जानकारी सामने नहीं आई है। कुछ मीडिया रिपोर्ट्स में दावा किया जा रहा है कि नैडिन ने किसी इराकी या सीरियाई जिहादी से शादी की थी। लेकिन उसे अकेले ही जर्मनी लाया गया। ऐसे में उसके पति को भी अपराध की सजा मिले, इसकी संभावना कम नजर आती है।
युद्धग्रस्त इलाकों से अक्सर ऐसे अपराधों की खबरें सामने आती हैं। रूस और यूक्रेन युद्ध में भी ऐसी कई खबरें सामने आई थीं।
रूसी सैनिकों की पत्नी ने कहा- यूक्रेनी महिलाओं का रेप करो
रूस-यूक्रेन जंग शुरू होने के कुछ दिन बाद ही रूसी सैनिकों के अपने परिवार वालों से बात करने कई ऑडियो वायरल हुए। कुछ खोजी पत्रकारों ने यूक्रेन के मोर्चे पर लड़ रहे रूसी सैनिकों और उनकी पत्नी के बीच हुई बातचीत रिकॉर्ड की थी।
रूसी सैनिक और उसकी पत्नी के बीच हुई बातचीत ने पूरी दुनिया को हिला दिया। ऐसे ही एक ऑडियो में एक रूसी सैनिक की पत्नी उससे यूक्रेनी महिलाओं से रेप के लिए कहती है। साथ ही वह यह भी कहती है कि रेप के दौरान वो प्रोटेक्शन का इस्तेमाल जरूर करे।
रूस-यूक्रेन जंग के दौरान सैकड़ों यूक्रेनी महिलाओं संग रेप की घटना सामने आ चुकी है।
यूरोपीय देशों में गुलामी प्रथा इतिहास बन चुकी है। इसे इतिहास के एक स्याह पहलू के बतौर देखा जाता है। यहां अब इसके समर्थन में बात करना भी अपराध समझा जाता है।
पांच साल की बच्ची को प्यासा मारा, दोषी महिला को 10 साल की सजा
इस्लामिक स्टेट में काम करने गए ज्यादातर युवा जर्मनी लौट चुके हैं या मारे जा चुके हैं। उनमें से जो भी जर्मनी लौटे, सब पर उनके अपराधों के लिए मुकदमा चलाया जा रहा है। ये मुकदमे आतंकवाद के मुकदमों से अलग हैं।
ऐसा ही एक मामला पिछले साल भी सामने आया था। जहां एक जर्मन महिला को 5 साल की यजीदी बच्ची की हत्या के लिए 10 साल की सजा सुनाई गई।
वह महिला भी जंग लड़ने इराक-सीरिया गई थी। जहां 5 साल की बच्ची को उसने घंटों धूप में खड़ा रखा। भूख और प्यास से उस बच्ची की मौत हो गई।
यजीदियों के खिलाफ हुए अत्याचार को नरसंहार मानता है जर्मनी
पिछले साल जर्मनी की एक अदालत का फैसला आया; जिसमें यजीदियों के खिलाफ हुए अपराध को नस्लीय संहार माना गया।
यही वजह है कि इराक और सीरिया में हुए अपराधों के लिए जर्मनी अपने देश के नागरिकों को सजा दे रहा है।
बता दें कि दूसरे विश्व युद्ध के दौरान जर्मन तानाशाह हिटलर ने बड़े पैमाने पर नरसंहार किया था। जिसकी खौफनाक यादें आज भी जर्मनी के जेहन में ताजा हैं।
जिसके चलते जर्मनी इस तरह के मामलों पर खास कठोरता दिखाता है। जर्मन मीडिया में ऐसे मामलों को ‘मानवता के खिलाफ अपराध’ कहा जा रहा है।